Efter TCA-peeling anbefales det, at du op til et døgn efter behandlingen undgår motion, varme bade og sauna. Din hud vil være tør og kan klø, samtidig med at der kan forekomme en opblussen af akne. Disse gener aftager inden for en uge. Efter en salicylsyrepeeling vil din hud være en anelse rød og kan skalle i de efterfølgende 3-4 dage. Du får en creme med hjem fra N’AGE, som hjælper på det. Det er vigtigt, at du i de første 10 dage efter behandlingen beskytter din hud mod solen med minimum solfaktor 30. Behandlingen kan du få foretaget året rundt, men det er altid en god ide at huske en solfaktor. Hvilken peeling der passer præcis til dig og din hud, kan vi bedst vurdere til en gratis konsultation.